text: Dansk og tysk avis flytter sammen i Aabenraa
  26 september 2012 kl. 07.13
  JydskeVestkysten og Der Nordschleswiger flytter sammen i et nyt mediehus i Aabenraa.
  Der Nordschleswigers nuværende bygning bliver totalrenoveret, og JydskeVestkysten flytter ind i den ene fløj, mens Der Nordschleswiger skal være i den anden.
  Det er er netop blevet offentliggjort på et pressemøde på Der Nordschleswiger i Aabenraa.
  Her præsenterer administrerende direktør, ansvarhavende chefredaktør Peter Orry Jensen, og chefredaktøren for Der Nordschleswiger, Siegfried Matlok, Aabenraas kommende mediehus, som altså skal rumme både det tyske mindretals avis og Aabenraa-redaktionen for Syd- og Sønderjyllands regionale danske avis.
  Hans Michael Jebsen, der tilhører det tyske mindretal og som står i spidsen for familiefirmaet Jebsen med hovedsæde i HongKong og rødder i Aabenraa, står for renoveringen af bygningen.
  
  Beholder deres uafhængighed
  Begge medier beholder deres redaktionelle uafhængighed, men høster synergieffekter ved at bo sammen. Det understreger chefredaktørerne Peter Orry, JydskeVestkysten og Sigfried Matlock fra Der Nordschleswiger ved deres fælles pressemøde.
  